stanford-oval/wikipedia huggingface dataset:
אוליבר וחבורתו
דמויות והקבלות לספר המקורי > מדבבים בעברית

אוליבר - עידו מוסרי
דודג'ר - מוטי דיכנה
פייגין - שלמה בר-שביט
ג'ניפר "ג'ני" פוקסוורט - טל טולדנו
איגנסיו אלונסו חרויו פדריקו דה טיטו - אריה מוסקונה
ז'ורז'ט - מיקי קם
סייקס - שמעון כהן
איינשטיין - דני ליטני
פרנסיס - אריאל פורמן
ריטה - גני תמיר
וינסטון - דב רייזר
אחמד חוסאם

חוסיין עבדלעמיד אחמד חוסאם (בערבית: أحمد حسام; נולד ב-23 בפברואר 1983 בקהיר שבמצרים), הידוע יותר בכינויו מידו, הוא כדורגלן עבר מצרי ששיחק בעמדת החלוץ, וכיום מאמן את קבוצת א-זמאלכ מהליגה המצרית.
קריירה

מידו הידוע גם בשל מזגו החם, הוא הכדורגלן המצרי בעל המשכורת הגבוהה ביותר בכל הזמנים. את הופעתו הראשונה במדי נבחרת מצרים ערך בניצחונה של מצרים בתוצאה 2-1 מול נבחרת איחוד האמירויות הערביות, ובמשחק זה גם כבש את שערו הראשון במדי הנבחרת. בשנת 2005 ייסד במצרים בית ספר לכדורגל על שמו, מתוך תקווה לחולל תפנית בכדורגל המצרי.
באייאקס אמסטרדם, ההולנדית, צבר מידו ממוצע של שער לכל שני משחקים, אך סבל מבעיית התאקלמות במועדון, שכללה חיכוכים עם מאמנו רונאלד קומאן, ודיווח שבמהלך ויכוח זרק זוג מספריים על חברו לקבוצה, החלוץ זלאטן איברהימוביץ'. הוא צבר 43 הופעות במדי נבחרת מצרים, אבל גם בה היו לו חיכוכים עם מאמן הנבחרת מרקו טארדלי. ב-2004 טען שהוא לא זמין למשחקי הנבחרת בגלל פציעה, על אף ששיחק במשחק ידידות בקבוצתו האיטלקית רומא 24 שעות בלבד מאוחר יותר. טארדלי הדיח אותו מיד מסגל הנבחרת והתאחדות הכדורגל המצרית הכריזה שהוא מושעה לצמיתות מהנבחרת.
בינואר 2005, הוא חתם על חוזה השאלה ל-18 חודשים עם טוטנהאם הוטספר מלונדון, והכריז על חרטתו על מעשיו בעבר. הוא כבש צמד שערים במשחק הבכורה שלו בטוטנהאם. למרות זאת, הוא התקשה להסתגל לסגנון הכדורגל באנגליה. באותו הזמן, טארדלי כבר פוטר ממשרת המאמן במצרים, וההתאחדות המצרית החליטה לשקול מחדש את השבתו של מידו לנבחרת, בתנאי שיסכים להתנצל על התנהגותו בעבר. בפברואר, כאשר קבוצתו שיחקה במשחקי גביע ה-FA, משחקים שבהם לא היה יכול להשתתף מבחינה חוקית, מידו טס לקהיר והתנצל בפומבי על התנהגותו. חודש לאחר מכן, הוא נקרא לחזור לשחק במדים הלאומיים.
ב-8 בפברואר 2006, נזרק מידו פעם נוספת מהנבחרת בעקבות ויכוח במהלך טורניר גביע אפריקה לאומות, עם מאמנו החדש, חסאן שחאטה, במהלכו כינה את שחאטה חמור. הוויכוח החל לאחר החלפתו של מידו במהלך משחק חצי הגמר נגד סנגל. התאחדות הכדורגל המצרית השעתה מידית את מידו מהנבחרת הלאומית למשך שישה חודשים. מאוחר יותר התנצל מידו בפני מאמנו וחברי הנבחרת שזכתה בלעדיו בגביע אפריקה לאומות לאחר ניצחון 4-2 בפנדלים, בגמר מול נבחרת חוף השנהב.
מידו ייסד לעצמו מורשת בקרב האוהדים שהחלו לשיר "מידו, יידו", יידו הוא כינוים של אוהדי הספרס שניתן להם כיוון שחלק גדול מתוכם הם יהודים. יחסיו עם המאמן, מרטין יול, היו טובים יותר בהשוואה לקודמים. תקופת השאלתו לטוטנהאם הייתה אמורה להסתיים בקיץ 2006. למרות זאת, הוא אמר שאינו חפץ לשוב לשחק ברומא, אלא מעדיף לחתום על חוזה קבוע עם טוטנהאם. ב-18 בפברואר 2006, מאמן טוטנהאם, מרטין יול, הכריז שהמועדון רוצה להחתים את מידו על חוזה על בסיס קבוע בעקבות יכולתו הטובה ואהבתו למועדון. לאחר שמועות על התעניינות ממועדונים אחרים, הוא נקנה על ידי טוטנהאם ב-4 מיליון פאונד. בטוטנהאם שיחק מידו שנה אחת בלבד עד שעבר בעונת 2007/2008 לקבוצת מידלסברו האנגלית, ממנה הושאל למספר קבוצות.
ביוני 2013 הודיע על פרישה ממשחק פעיל.
בינואר 2014 הפך למאמן הצעיר ביותר בתולדות הליגה המצרית, כשמונה בגיל 30 למאמן קבוצת א-זמאלכ.
אברהם נומה

אברהם נומה (נולד ב-1947) הוא כדורגלן עבר ששיחק בעמדת החלוץ בקבוצת הפועל באר שבע בשנות ה-60 וה-70, איתה זכה בשתי אליפויות. בשנת 1968 זכה בתואר כדורגלן העונה בישראל.
ביוגרפיה

אברהם נומה נולד בעיראק לסלים ונזימה נומה ועלה לארץ עם משפחתו באפריל 1951 והתגורר בבאר שבע.
נומה החל לשחק כילד בליגות העירוניות מיסודו של אהרון בן יעקב ועלה לשורות הקבוצה הבוגרת ב-1964 בעת שהיה בן 17. ברוב הקריירה שלו שיחק כחלוץ ולעיתים רחוקות שיחק גם בעמדות נוספות כגון קשר ימני.
בעונת המשחקים 1966/1968, גברה קבוצתו של נומה, הפועל באר שבע
פעמיים על קבוצת מכבי תל אביב שזכתה באליפות. במשחק השני (משחק חוץ), שנערך לעיני 6000 צופים באצטדיון המכביה בתל אביב ושהסתיים בתוצאה של 0:3 היה זה נומה שפתח במסכת השערים. בסיום עונה זו, שהייתה העונה הארוכה בתולדות הליגה הלאומית הוא זכה בתואר כדורגלן העונה בישראל. שנה לאחר מכן (1968/1969), למרות שקבוצתו החלשה סיימה במקום 14, מקום אחד לפני ירידה לליגה הארצית, הוא סיים במקום הרביעי.
במהלך שנות ה-70 סיים נומה במספר עונות כמלך השערים של הפועל באר שבע. בסיום עונת 1972/1973 הוא הבקיע שלושער במשחק הביתי האחרון לעונה זו, נגד קבוצת מכבי חיפה, שהסתיים בניצחון קבוצתו 2:4. היה שותף לשתי האליפויות בהן זכתה הפועל באר שבע (1974/1975 ו-1975/1976).
במשך כל העונה (1976/1977) שלאחר שתי האליפויות, נעדר נומה בשל פציעה קשה וקבוצתו סיימה במקום 13, מקום אחד לפני ירידה לליגה הארצית.
במהלך עונת 1978/1979 עבר לקבוצת בית"ר באר שבע, ובה סיים את הקריירה.
בסך הכל שיחק נומה 15 עונות במדי הפועל באר שבע והבקיע 64 שערים בליגה העליונה.
נומה בלט במהירותו, בניידותו במחצית הקדמית של המגרש, באתלטיות וביכולת הניתור והנגיחה שלו. נחשב גם כ"שחקן נשמה" שנהג לעיתים להלהיב את האוהדים ולעיתים להתעמת עם חבריו על המגרש ואף עם אוהדים שהקניטו אותו.
לאחר הפרישה החל נומה בקריירת אימון במחלקות נוער במספר מוסדות בבאר שבע.
תארים > קבוצתיים

הפועל באר שבע
ליגה ראשונה :
אליפות (2): 1974/1975, 1975/1976
אלוף האלופים :
זכייה (1): 1974/1975
סגנות (1): 1975/1976
ליגה לאומית :
אליפות (2): 1964/1965, 1970/1971
אלוף האלופים לאומית :
זכייה (1): 1970/1971
תארים > אישיים

כדורגלן העונה בישראל: 1967/1968
הערות שוליים

1 2 3  בן כמה הוא אברהם נומה מבאר שבע 19, 20 או 21?.., מעריב, 14 בפברואר 1967
1 2  ר. אריה, הכדורגלן של העונה, מעריב, 24 ביוני 1968
↑  אריה רפפורט, 40 שנות ספורט בנגב, הוצאה בחסות "כל-בי"
↑  הפטל הוחזר מירח הדבש אך גם זה לא עזר להכח, דבר, 26 במרץ 1967
↑  ישעיהו פורת, באר שבע עשתה זאת שוב, מעריב, 17 בספטמבר 1967
↑  המצב ב"כדורגלן השנה" בתום העונה:, מעריב, 22 ביוני 1969
↑  שלושער של נומה בב"ש, דבר, 29 באפריל 1973
↑  א. בינדר, הכרזות של אוהדי הפועל באר-שבע נפרשו בדקה ה-90, דבר, 23 בפברואר 1975
↑  אורי בינדר, לאחר 5 מחזורים - המשחק הביתי הראשון של באר שבע, דבר, 10 בנובמבר 1977
↑  "היכל התהילה", זמן הנגב - מקומון רשת מעריב, עמ' 48, 25 בדצמבר 2009
איי ראש הנקרה

| --- | --- |

איי ראש הנקרה
 נתונים גאוגרפיים
 מיקום:  הים התיכון, ממערב לחוף ראש הנקרה
 קואורדינטות:  33°04′19″N 35°05′40″E﻿ / ﻿33.07194444°N 35.09444444°E﻿ / 33.07194444; 35.09444444
 נתונים מדיניים
 מדינה:  ישראל ישראל
  (למפת הגליל המערבי מוגדלת) איי ראש הנקרה(למפת הגליל המערבי רגילה) איי ראש הנקרה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום איי ראש הנקרה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום איי ראש הנקרה
 
איי ראש הנקרה הם שלושה איים ישראליים, שחף, נחליאלי ותכלת בלתי מיושבים, הממוקמים בים התיכון, כ־800 מטרים ממערב לחוף ראש הנקרה. האיים מהווים יחידה גאולוגית אחת עם איי אכזיב, הנמצאים מדרום להם.
איי ראש הנקרה הם שריד של רכס הכורכר המערבי של מישור חוף הגליל. האיים נוצרו בעקבות תהליכי גידוד שגרמו להרס הרכס, ולנסיגתו של קו החוף מזרחה, כאשר שלושת האיים הם הפסגות הצפוניות השורדות של הרכס. האיים נתונים להשפעה מתמדת של גלי ים, דבר היוצר תהליכים מתמשכים של בלאי וסחיפה בשטחם. עומק המים הממוצע בסביבות האיים הוא בין 7 ל-9 מטר. איי ראש הנקרה מאופיינים בריבוי ברכות טבעיות ושלוליות, המשמשות אזור מחיה טבעי לבעלי חיים שונים.
איי ראש הנקרה מהווים חלק משמורת ים ראש הנקרה-אכזיב וחלק משמורת איי חוף ראש הנקרה והעלייה עליהם אסורה. האיים הם בין המקומות היחידים בישראל שבהם מקננות הציפורים הנדירות נחליאלי לבן, שחף כספי ושחפית הים. במימי ובשטח האיים קיימת אוכלוסייה מגוונת ועשירה של בעלי חיים הכוללת, בין השאר, שושנות ים, סרטנאים, חלזונות, קיפודי ים, מלפפוני ים, וכן מיני דגים רבים.
בימי קדם הייתה לאיים חשיבות כלכלית ומסחרית מסוימת עקב העובדה שהם היו בית גידול לבעלי החיים שמהם הפיקו את צבעי הארגמן והתכלת.
לקריאה נוספת

מדריך ישראל החדש, עורך מושן גבאי, כרך ב', הוצאת כתר, 2001.
אנציקלופדיה מפה, הוצאת מפה, כרך שישי.
הערות שוליים

↑  העלייה עליהם אסורה בהחלט בכל ימות השנה לכל מטרה שהיא, לרבות דיג, שיזוף וכדומה. איסור זה נובע מחשש לפגיעה בערכי הטבע הנדירים בהם: קינון ציפורים וצמחים ייחודיים. אנשים שנתפסים על האי ביום או בלילה מובאים לדין, ציודם מוחרם והם עשויים לקבל קנס של אלפי שקלים.
אברהם יורוביץ

הרב אברהם יורוביץ (ביידיש: יאָראָוויטש; כ"ח בניסן ה'תש"ח - א' בניסן ה'תשס"ג) הוא רב ומקובל ומייסד קהילת אהל מנחם ויטעבסק.
ביוגרפיה

נולד ברומניה לאהרן, סופר סת"ם שבוע לפני הקמת מדינת ישראל. אביו, פליט השואה, היגר ללונדון עם שלושת בניו.
בבחרותו התקרב לרבי אברהם יצחק קאהן מתולדות אהרן (בביתו גדל מגיל 14, כאשר עלה לארץ בגפו), לרבי אשר פריינד ולרב עקיבא רבינוביץ (האדמו"ר מפוריסוב)..
התחתן בירושלים עם בתו של משה שטרן, חסיד תולדות אהרן. מונה על ידי האדמו"ר לראש כולל לאברכים. זמן קצר לאחר מכן, קיבל מינוי של מו"צ בבד"ץ העדה החרדית בירושלים, בגיל 27 (הצעיר ביותר שנתמנה למשרה זו, נכון לשנת תשפ"ג).
גיסו היה הרב אברהם משה קרויס, מו"ל ספרי רבי אהרן מסטרשלה.
בשנת ה'תשנ"ז, בזמן הפיצול בחסידות תולדות אהרן, עזב את החסידות והקים בהשראת רבי אשר פריינד את בית מדרש "אהל מנחם ויטבסק" ברחוב עבודת ישראל, על שם רבי מנחם מנדל מוויטבסק. כמה משפחות שעזבו את חסידות תולדות אהרן בגלל הסכסוך הצטרפו לקהילתו החדשה.
תורתו ודרכי חסידות

למד ולימד קבלה וחסידות בשיעורים בבית מדרשו. הגה רבות בספר פרי הארץ לרבי מנחם מנדל מוויטבסק ופעל להפצת הלימוד בו.
סמוך לפטירתו התחיל לכתוב את הספר "דרכי השגה" אבל נפטר זמן קצר אחרי שהתחיל לכותבו ונותרו בידינו עמודים בודדים שהם בקושי הקדמה.
תורותיו ומאמריו שדרש לפני תלמידיו הודפסו אחר פטירתו על ידי צאצאיו בספרים "עבודת אברהם" ו"ערבות נחל".
בין שומעי לקחו היו הרב יצחק מאיר מורגנשטרן, הרב איתמר שוורץ (מחבר ספרי בלבבי משכן אבנה) והרב מתתיהו ספרין.
יורוביץ עסק הרבה ברפואה מסורתית, ונהג להכין תמציות צמחי מרפא המכונות "טיפות הרב מירושלים". עסק בכתבי הרפואה של הרמב"ם ובכתבי קבלה רפואיים.
פטירתו

נפטר בא' ניסן ה'תשס"ג. האדמו"ר מתולדות אהרן הספיד אותו אחרי מותו במילים "אחד היה אברהם". נטמן בחלקת חסידות תולדות אהרן בהר הזיתים.
משפחתו

חמשה עשר ילדים נולדו לו מאשתו. בין בניו: הרב מאיר יהודה יורוביץ, משפיע רוחני, רב ביהמ"ד וויטעבסק בירושלים; הרב שאול, משפיע רוחני ומגיד שיעור בקבלה וחסידות.
אחיו הקטן רבי יעקב מנדל יורוביץ הוא חבר בבד"ץ העדה החרדית ירושלים ומרבני חסידות תולדות אהרן.
הערות שוליים

↑  אודות הספר
| --- | --- |
בקרת זהויות :  VIAF: 97432153   WorldCat (עם VIAF): 97432153
Reminds Me

"Reminds Me" (בעברית: "מַזְכִּיר לִי") הוא סינגל שהוקלט על ידי הזמרת-יוצרת הגרמנייה קים פטרס. הוא יצא לאור ב-11 בפברואר 2020, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.
הראפר האוסטרלי דה קיד לארוי והראפר האמריקאי ג'וס וורלד הוציאו גרסת כיסוי לשיר, ששמה שונה ל-"Reminds Me of You", ב-8 בדצמבר 2020.
קידום

ב-8 בפברואר, פטרס ביצעה את השיר באקדמיה של מנצ'סטר בלילה השני שאירע במסגרת סיבוב הופעות שקיימה באותה העת. בתאריך יציאת הסינגל, פטרס צייצה בטוויטר: "#REMINDSME IS OUT NOW 💔 רציתי ליצור שיר עבור האנשים שאולי לא יקבלו פרחים ושוקולדים ביום האהבה הזה. תאזינו לשיר הזה אם אתם מבינים אותי!!". יציאתו של השיר לוותה בהודעה שפטרס תצטרף לקמילה קביו ללג האירופי של "The Romance Tour". ב-2020 היא ביצעה את השיר ב-Vevo Lift.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.3 מיליון השמעות.
וידאו קליפ

האודיו הרשמי של "Reminds Me" הועלה לערוץ היוטיוב של קים פטרס ב-11 בפברואר 2020 וצבר למעלה מחצי מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 בפברואר 2020 | הזרמת מוזיקה • הורדה דיגיטלית | אמיגו • ריפבליק |  |
גרסתם של דה קיד לארוי וג'וס וורלד

"Reminds Me of You" (בעברית: "מזכיר לי אותך") הוא שיר שהוקלט על ידי הראפר האוסטרלי דה קיד לארוי ביחד עם הראפר האמריקאי ג'וס וורלד, שיצא לאור ב-8 בדצמבר 2020, בהוצאת חברות התקליטים גרייד איי פרודקשנס עם רישוי בלעדי לאינטרסקופ רקורדס וזאת, בנוסף לשיווק שנעשה על ידי פאונדיישן מדיה.
גרסתם של דה קיד לארוי וג'וס וורלד > רקע

השיר מציין את שיתוף הפעולה הרשמי השלישי שלהם, והוא פורסם ב-8 בדצמבר 2020, שהוא יום השנה למותו של ג'וס וורלד. על הגרסה אמרה פטרס:
דה קיד לרוי ביקש להקליט מחדש את השיר, אך גם כשיצרנו את השיר, ג'וס הגיע לאולפן והוא הקליט את הבית המדהים הזה ב-"Reminds Me", ותמיד, תמיד, במוח שלי קיוויתי שזה יקרה. ייראה אור יום. תמיד קיוויתי שיש איזושהי דרך שהבית שלו יכול לצאת אז הוא יוצא הערב. אני בכלל לא מרגישה שמישהו לקח משהו מאף אחד, אני רק חושבת שזה מעניק חיים חדשים לגמרי לשיר.
גרסתם של דה קיד לארוי וג'וס וורלד > הרכב

במהלך השיר, מדברים דה קיד לארוי וג'וס וורלד על איך הכול מזכיר להם את אהבות העבר שלהם וזאת, תוך שהם מקוננים כמה קשה להם להמשיך הלאה אחרי מערכת יחסים כושלת שהם נאלצו לעבור בשלב מסוים בחיים שלהם. השיר "Reminds Me of You" תואר כשונה מהגרסה המקורית של פטרס, והוגדר כשיר אימו ראפ.
גרסתם של דה קיד לארוי וג'וס וורלד > מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |   ‏‏‏  מצעדים ודירוגים (2020–2021)>  |
| --- | --- | --- | --- |
|  עולמי | בילבורד גלובל 200 | 88 |  |
|  אירלנד | מצעד הסינגלים האירי | 48 |  |
|  ארצות הברית | בילבורד הוט 100 | 89 |  |
|  ארצות הברית | מצעד שירי ה-R&B/היפ-הופ | 26 |  |
|  ארצות הברית | רולינג סטון טופ 100 | 82 |  |
|  הממלכה המאוחדת | מצעד הסינגלים הבריטי | 63 |  |
|  יוון | IFPI Greece | 84 |  |
|  ליטא | AGATA | 93 |  |
|  ניו זילנד | המצעד הניו זילנדי הרשמי | 5 |  |
|  פלנדריה | אולטראטופ 50 | 15 |  |
|  קנדה | קנדה הוט 100 | 56 |  |
|  שוודיה | סוורייטופליסטן | 10 |  |
גרסתם של דה קיד לארוי וג'וס וורלד > היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 8 בדצמבר 2020 | הזרמת מוזיקה • הורדה דיגיטלית | אינטרסקופ • גרייד איי • פאונדיישן מדיה |  |
הערות שוליים

↑  Jason Lipshutz, Jason Lipshutz, First Stream: New Music From Taylor Swift, Kid Cudi, Jack Harlow & More, Billboard, ‏2020-12-11 (באנגלית אמריקאית)
↑  קים פטרס, ארון ג'וסף, שון סמול, סם סומסר, ת'רון תומאס, לוקאס גוטוואלד
↑  מייד אין צ'יינה, ארון ג'וסף, סם סומסר, שון סמול
1 2 3 4 5  Reminds Me - Kim Petras (Official Audio), נבדק ב-2022-09-24
1 2 3  The Kid LAROI Drops “Reminds Me of You” With Posthumous Juice WRLD Vocals, Complex (באנגלית)
↑  Gary Ryan, Kim Petras live in Manchester: larger-than-life pop star wows with parallel universe mega-hits, NME, ‏2020-02-18 (באנגלית בריטית)
↑  "💔 #REMINDSME IS OUT NOW 💔 i wanted to make a song for everyone else that might not be getting flowers n chocolates this valentines day . stream this shit if u feel me !!", Twitter
↑  Kim Petras - Reminds Me (Live Performance) | Vevo, נבדק ב-2022-09-24
↑  Reminds Me, 2020-02-11, נבדק ב-2022-09-24
↑  ג'ראד היגינס, צ'רלטון הווארד, קים פטרס, ארון ג'וסף, לוקאס גוטוואלד, סם סומסר, שון סמול, ת'רון תומאס
↑  ג'וסף, ד"ר לוק, סם סומסר, תומאס
↑  Reminds Me of You - Single by Juice WRLD & The Kid LAROI (באנגלית אמריקאית), 2020-12-08, נבדק ב-2022-09-24
↑  KIM PETRAS on Instagram, Instagram (באנגלית)
↑  Kim Petras Explains The Origins Of Juice WRLD & The Kid LAROI’s “Reminds Me Of You”, Genius (באנגלית)
↑  Jason Lipshutz, Jason Lipshutz, First Stream: New Music From Taylor Swift, Kid Cudi, Jack Harlow & More, Billboard, ‏2020-12-11 (באנגלית אמריקאית)
| קים פטרס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Feed the Beast |  |
| מיקסטייפים | Clarity • Turn Off the Light |  |
| מיני-אלבומים | Turn Off the Light, Vol. 1 • Slut Pop |  |
| סינגלים | "I Don't Want It at All" • "Hillside Boys" • "Hills" • "Slow It Down" • "Faded" • "Heart to Break" • "Can't Do Better" • "All the Time" • "Feeling of Falling" • "If U Think About Me..." • "Homework" • "1, 2, 3 Dayz Up" • "Icy" • "How It's Done" • "Reminds Me" • "Malibu" • "Future Starts Now" • "Coconuts" • "Running Up That Hill" • "Unholy" • "If Jesus Was a Rockstar" • "Made You Look (Remix)" • "Brrr" • "Alone" • "TQUM (Remix)" |  |
| Turn Off the Light | "There Will Be Blood" • "Wrong Turn" • "Demons" • "Close Your Eyes" • "Turn Off the Light" • "Tell Me It's a Nightmare" • "In the Next Life" |  |
| השתתפות בסינגלים | "Unlock It" • "Love Me Less" • "Click (No Boys Remix)" • "Jenny (Remix)" • "SugarCrash! (Remix)" • "Stars Are Blind (Paris' Version)" |  |
| סינגלים שיווקיים | "Sweet Spot" • "All I Do Is Cry" |  |
| שירים אחרים | "Broken Glass" • "Reminds Me of You" |  |
| סיבובי הופעות | Broken Tour • The Clarity Tour • Slut Tour |  |
| ערכים קשורים | Era 1 |  |
אחמד דבאח

אחמד דבאח (בערבית: احمد ذباح; נולד ב־27 בינואר 1955) הוא ראש המועצה המקומית דיר אל אסד. בעבר היה חבר הכנסת מטעם קדימה וראש עיריית שגור.
ביוגרפיה

בצעירותו היה דבאח מורה בבית ספר יסודי. דבאח היה מנכ"ל חברת "סאלח דבאח ובניו", הכוללת רשת סופרמרקטים, חווה לגידול ושיווק בשר, והוא מקימו של קניון דבאח בדיר אל-אסד. בבעלות משפחתו יש משחטה המספקת את רוב הבשר הטרי בארץ.
בשנת 1992 הצטרף דבאח לליכוד. עבר לקדימה עם הקמתה. בבחירות לכנסת השבע עשרה הוצב במקום ה־51 ברשימת קדימה
ובבחירות לכנסת השמונה עשרה הוצב במקום ה־36. לאחר התפטרותו של אבי דיכטר מהכנסת באוגוסט 2012 התמנה דבאח לחבר הכנסת ושימש בתפקיד קרוב לחצי שנה עד הבחירות לכנסת התשע עשרה בינואר 2013, בה הוצב במקום ה-9 ולא נכנס לכנסת. דבאח היה מתומכיה של ציפי לבני בבחירות 2008 ובשנת 2012 העביר את תמיכתו לשאול מופז.
דבאח פקד אנשים רבים לקדימה ובשל כך יש שכינו אותו "קבלן קולות".
לאחר סיום כהונתו בכנסת נבחר לראשות מועצת דיר אל אסד בשנת 2013 ברוב של 93.5% מהקולות בסיבוב השני.
דבאח נשוי ואב לתשעה. תושב דיר אל אסד.
הערות שוליים

↑  גדעון אלון, היום: מינוי דיכטר לשר להגנת העורף יאושר בכנסת, עמוד 11 בעיתון ישראל היום, 16 באוגוסט 2012
↑   חגי עמית, למה הבשר נשאר יקר למרות שמחיר העגלים ירד?, באתר TheMarker‏, 1 בפברואר 2014
↑  רשימה קדימה לכנסת, באתר ועדת הבחירות המרכזית לכנסת ה־17
↑  רשימה קדימה לכנסת, באתר ועדת הבחירות המרכזית לכנסת ה־18
↑  מורן אזולאי, הפוקד דבאח יחליף את דיכטר: "לא קבלן קולות", באתר ynet, 14 באוגוסט 2012
↑  אטילה שומפלבי, דיכטר עורק מקדימה, יתמנה לשר להגנת העורף, באתר ynet, 14 באוגוסט 2012
↑  פז שוורץ, כוח מופז: הכירו את קבלני הקולות הערבים שאחראים למהפך בקדימה, נענע 10, 30 במרץ 2012.
עמיר סגל, הפוליטיקה הצינית של מנשה רז – מאמר דעה באתר יאללה קדימה, 21 באפריל 2012
↑  נטע פלג, דיר אל אסד: ניצחון מזהיר לח"כ לשעבר, באתר mynet (כפי שנשמר בארכיון האינטרנט), 6 בנובמבר 2013
אוטו בליקסנקרונה-מלר

| --- | --- |

אוטו בליקסנקרונה-מלר
 לידה:  27 באפריל 1912 דנמרק אגרסו, דנמרק
 פטירה:  26 בינואר 2006 (בגיל 93)
 מדינה:  ממלכת דנמרק 
 השתייכות:  כוחות ההגנה של דנמרק
 תקופת הפעילות:  1936–1977 (כ־41 שנים)
 דרגה:   גנרל
 תפקידים בשירות
 ראש ההגנה
 עיטורים
 הצלב הגדול של מסדר דנבורג (1975) 
 
אוטו בליקסנקרונה-מלר (בדנית: Otto Blixenkrone-Møller;‏ 27 באפריל 1912 - 26 בינואר 2006) היה גנרל דני אשר שימש כראש ההגנה (מקביל לרמטכ"ל) של צבא דנמרק בין השנים 1972–1977.
ביוגרפיה

מלר נולד באגרסו ב-27 באפריל 1912. ב-1936 הוא התגייס לצבא המלכותי הדני ולמד בקורס קצינים עד 1938. לאחר מכן שרת במשמשר המלכותי הדני. במהלך מלחמת העולם השנייה הוא התנגד לכיבוש הגרמני בדנמרק והיה חבר בתנועת ההתנגדות המטה הכללי הקטן. בשנים שלאחר המלחמה סייע בשיקומו של הצבא הדני ובתהליך הצטרפותו לנאט"ו. בין השנים 1951-1953 שימש כנספח הדני במפקדת נאט"ו. לאחר מכן שימש כנספח הצבאי בוושינגטון די סי ואוטווה עד 1956.
בין 1959-1961 שימש מלר כראש מחלקת המבצעים של המטכ"ל. לאחר מכן הועלה לדרגת אוברסט ומונה למפקד רגימנט המשמר פונה. ב-1963 הועלה לדרגת גנרל-מאיור ומונה לראש מטה הצבא הדני המלכותי. ב-1967 הועלה לדרגת גנרל-לויטננט וב-30 בנובמבר 1972 מונה לראש ההגנה (מקביל לרמטכ"ל). ב-30 באפריל 1977 הוא סיים את תפקידו ופרש מהצבא. לאחר פרישתו שימש כיועץ עבור חברת הספנות A.P. Møller. הוא נפטר ב-26 בינואר 2006.
אורלנדו סיטי

מועדון כדורגל אורלנדו סיטי (באנגלית: Orlando City SC) הוא מועדון כדורגל אמריקני מהעיר אורלנדו שנוסד בשנת 2010. אורלנדו סיטי הוכרז כזיכיון העשרים ואחת בליגה ב-19 בנובמבר 2013. זכויות ההתרחבות של הקבוצה נרכשו על ידי אנשי העסקים הברזילאים פלאביו אוגוסטו דה סילבה ופיל רולינס, הבעלים של אורלנדו סיטי (2010-2014) ששיחקה בליגת ה-Pro USL. המועדון החל לשחק בעונת 2015 ב-MLS לצד הזיכיון העשרים ניו יורק סיטי. אורלנדו סיטי הוא זיכיון ה-MLS הראשון שממוקם במדינת פלורידה מאז מיאמי פיוז'ן וטמפה ביי מיוטיני.
היסטוריה

המועדון נוסד בשנת 2010 בעיר אורלנדו ב-25 באוקטובר 2010, פיל רולינס וקבוצת המשקיעים של אורלנדו סיטי, הודיעו על כוונתם להצטרף ל־MLS בתוך 3 עד 5 שנים. ב-1 במרץ 2012, גרבר ביקר באורלנדו ונפגש עם פקידי העיר והמחוז. לדבריו, "זה לא עניין של אם, אלא מתי", כאשר ישנם סיכויים שהקבוצה תצטרף ל-MLS. ב-19 בנובמבר 2013, אורלנדו סיטי הוכרזה כזיכיון העשרים ואחת בליגה. ב-13 במאי 2014, הצוות חשף את הלוגו של המועדון. ב-9 ביוני 2014, אורלנדו סיטי הודיעה על שותפות עם בנפיקה ליסבון. במסגרת השותפות של אורלנדו סיטי עם בנפיקה ליסבון חתמה עם שני שחקנים מבנפיקה ג'וניורס U-19. ב-30 ביוני 2014 הקבוצה החתימה את קאקה כשחקן הייעודי הראשון שלהם לאחר שחרורו ממילאן, והשאילה אותו לסאו פאולו עד תחילת העונה.
אצטדיון

קבוצת אורלנדו סיטי שיחקה בעונתה הראשונה באצטדיון Orlando Citrus Bowl, והחל מ-2016 משחקת באצטדיון אקספלוריה.
לוגואים

לוגו הקבוצה בין השנים 2011–2014
לוגו הקבוצה מאז שנת 2015
ראו גם

אורלנדו סיטי (2010-2014)
אברהם יחזקאל רייך

| --- | --- |

 לידה:  1813 תקע"ג
 פטירה:  29 במאי 1888 (בגיל 75 בערך) י"ט בסיוון תרמ"ח
 מקום פעילות:  קרלבורג ובאנוביץ, הונגריה (כיום סלובקיה)
 תקופת הפעילות:  ? – 29 במאי 1888 
 השתייכות:  יהדות הונגריה
 תחומי עיסוק:  תלמוד, אגדה והלכה
 תפקידים נוספים:  רב העיר באנוביץ (באן)
 רבותיו:  אביו רבי יעקב קופל אלטנקונשטט, החתם סופר
 תלמידיו:  בנו רבי יעקב קופל רייך, רבי גרשון ליטש-רוזנבוים
 חיבוריו:  תורת יחזקאל
רבי אברהם יחזקאל רייך (תקע"ג, ורבאו - י"ט בסיוון תרמ"ח, 29 במאי 1888, באנוביץ), היה רב הונגרי אורתודוקסי, רבן של קרלבורג ובאנוביץ.
ביוגרפיה

נולד בשנת תקע"ג (1813) לרב יעקב קופל אלטנקונשטט ולליבלה לבית פעססעלס. נישא לשרה (שרל) יוסט, בתם של רבי חיים צבי הירש ומרים יוסט.
בשנת תקצ"ו, והוא בן עשרים ושלוש שנים, נסמך בידי החתם סופר, בתעודת "מורינו". באותה שנה נפטר אביו בפתאומיות. על כסאו של אביו התמנה הרב בנימין וולף לעוו מחבר "שערי תורה", רבי אברהם יחזקאל, נשאר בוורבאו תחת הנהגתו של הרב החדש, הוא נעשה מקורבו והיה דורש לפני הקהל בבית הכנסת המרכזי. הוא לא עזב את העיר לטובת משרות רבנות עד פטירתו של הרב לעוו בשנת תר"י.
לאחר פטירת אביו, סידר והכין לדפוס חלק מכתביו על מסכת חולין, והדפיס מהם בשנת תקצ"ז את הספר "חידושי יעב"ץ".
בשנת תר"י (1850) התמנה כרבה של קרלבורג (אנ'), שבה כיהן אביו כחמישים שנה קודם לכן, במשרה זו החזיק במשך חמש שנים. בשנת תרט"ו התקבל על ידי רוב חברי הקהילה היהודית בוורבאו לשבת על כיסא אביו ברבנות העיר, לאחר שהרב ירמיה לעוו בנו של הרב הקודם עזב את העיר לטובת רבנות אויהל. למעשה, לא יצא המינוי לפועל בשל בעיה חוקית שבה נתלו חלק מהמתנגדים לבחירתו, וחששו שתיווצר מחלוקת. בהמשך השנה הוצע לו לשמש כרבה של באנוביץ (באן), הוא קיבל את ההצעה, ובשבת האחרונה של השנה הגיע אל העיר והחל לשמש בה כרב, משרה שבה נשא קרוב ל-34 שנים עד פטירתו.
הוא בא בכתובים עם חכמי דורו, בהם: הרב עזריאל הילדסהיימר, הרב חיים סופר, הרב דוד ניימן, הרב אלעזר הורוויץ, הרב שמחה בונם סופר והרב גרשון ליטש-רוזנבוים.
נפטר בי"ט בסיוון תרמ"ח (29 במאי 1888), ונקבר בבאנוביץ.
משפחתו

הרב יעקב קופל רייך - רבה הראשי של הקהילה האורתודוקסית בבודפשט, ומראשי היהדות האורתודוקסית ההונגרית במאה ה-19 ותחילת המאה ה-20
הרב חיים יהודה רייך (היינריך ליאופולד) - מחבר "קול יהודה" על קרי וכתיב בתהלים וחיבורים נוספים בגרמנית, רבן של כמה עיירות בהונגריה ואוסטריה, ובסוף ימיו רב רובע מארגרטן בווינה
הרב בנימין זאב רייך (וילהלם) (תרי"ג-תרפ"ט) - רבן של שרוואר, ושל באדן ליד וינה. מחבר פירוש לספר ישעיהו בגרמנית, וספרים נוספים
הרב משה רייך (מוריץ) - יורשו ברבנות באנוביץ
יחיאל מיכל רייך - כונה מאֶכְל, הוא נפטר בבחרותו, היה עילוי והשאיר אחריו חידושי תורה על מאה סוגיות בתלמוד. אביו הספיד אותו בהספד משותף יחד עם כמה מגדולי רבני הונגריה שנפטרו באותה תקופה
רבקה קיילא ובעלה הרב דוב בר דושינסקי
כתביו וחידושיו

ספרו על התורה, "תורת יחזקאל" בשני חלקים הודפס מכתביו לאחר פטירתו, בידי בנו הרב משה מוריץ רייך, בשנים תרפ"ט-תרצ"ה.
מלבד ספר זה, השאיר אחריו כתבים רבים בכל מקצועות התורה, רובם אבדו ומיעוטם השתמרו בכתבי רבני דורו עמם בא בכתובים. חלק מכתבי היד התפרסמו בבמות תורניות שונות:
דרשה לראש השנה, נדפסה בספרו של נכדו הרב ישראל רייך דרשות לימים נוראים ולמועדים.
חידושים שונים בדברי אגדה, התפרסמו בכתב העת התורני "עמק הלכה", שיצא לאור בבטורקסי (אנ'), בעריכת נכדו הרב ישראל רייך.
רבים מחידושיו מצוטטים בכתבי בנו, שחלקם נדפסו בהוספות בנו לספרו של אביו "חידושי יעב"ץ" על מסכת פסחים וחידושי סוגיות (ירושלים תשס"ט).
הערות בשו"ת חתם סופר חלק יורה דעה, בתוך: אוצרות הסופר - יג, לונדון, תשס"ג, עמ' לד ואילך.